## Pravilnik o odabiru i raspoređivanju djelatnih vojnih osoba tijekom preustroja OSRH

### NN 24/2003 (18.2.2003.), Pravilnik o odabiru i raspoređivanju djelatnih vojnih osoba tijekom preustroja OSRH

# MINISTARSTVO OBRANE

350

Na
temelju članka 10. stavak 3. u svezi sa stavkom 1. točka 18. istog članka
Zakona o obrani (»Narodne novine« broj 33/02.) ministar obrane donosi

## PRAVILNIK

### O ODABIRU I RASPOREĐIVANJU DJELATNIH VOJNIH OSOBA TIJEKOM PREUSTROJA OSRH

I. OPĆE ODREDBE

Članak
1.

Ovim se
Pravilnikom propisuju prioriteti za raspoređivanje djelatnih vojnih osoba u
standardima profesionalnog razvoja, djelatnih vojnih osoba kojima je utvrđena
mogućnost dostizanja standarda profesionalnog razvoja, te kriteriji za odabir i
način popune ustrojbenih mjesta djelatnim vojnim osobama kojima je utvrđena
nemogućnost dostizanja standarda daljnjeg profesionalnog razvoja tijekom
preustroja postrojbi, ustanova i zapo­vjed­ništava Oružanih snaga Republike
Hrvatske (u nastavku teksta: OSRH), sastav i nadležnosti odabirnih vijeća, te
druga pitanja od značaja za kvalitetan odabir i raspoređivanje djelatnih vojnih
osoba.

Članak 2.

Prije
raspoređivanja djelatnih vojnih osoba potrebno je utvrditi usklađenost njihovog
profesionalnog razvoja sa standardima profesionalnog razvoja propisanih Pravilnikom
o standardima pro­­fesi­onalnog razvoja i postupku utvrđivanja nemogućnosti
daljnjeg profesionalnog razvoja djelatnih časnika (»Narodne novine« broj
123/02) i Pravilnikom o standardima profesionalnog raz­voja i postupku
utvrđivanja nemogućnosti daljnjeg profesionalnog razvoja djelatnih vojnika i
dočasnika (»Narodne novine« broj: 123/02).

Članak 3.

Zapovjednik
odnosno čelnik ustrojbene cjeline (nositelj ustrojavanja) je odgovoran za
odabir djelatnih vojnih osoba i popunu ustrojbenih mjesta sukladno zakonu i
ovom Pravilniku.

Na
ustrojbena se mjesta raspoređuju djelatne vojne osobe sljedećim redoslijedom:

–
djelatne vojne osobe koje su u standardima profesionalnog razvoja,

–
djelatne vojne osobe kojima je utvrđena mogućnost dostizanja standarda profesionalnog
razvoja,

–
djelatne vojne osobe kojima je utvrđena nemogućnost dalj­njeg profesionalnog
razvoja.

II.
RASPOREĐIVANJE ČASNIKA I DOČASNIKA KOJI SU U STANDARDU PROFESIONALNOG RAZVOJA
TE ČASNIKA I DOČASNIKA KOJI MOGU DOSTIĆI STANDARDE PROFESIONALNOG RAZVOJA

Članak
4.

Časnici
i dočasnici u standardima profesionalnog razvoja te časnici i dočasnici kojima
je utvrđena mogućnost dostizanja standarda profesionalnog razvoja raspoređuju
se sukladno prioritetima za popunu ustrojbenih mjesta propisanim ovim Pravilnikom.

Članak
5.

Djelatne
vojne osobe u pravilu se raspoređuju na ustrojbena mjesta u okviru roda odnosno
struke dužnosti koju su obnašali najmanje zadnje dvije godine.

Na
ustrojbena se mjesta općevojne specijalnosti u pravilu raspoređuju djelatne
vojne osobe koje su i do sada obnašale dužnosti u okviru istog funkcionalnog
područja.

Članak
6.

Na
ustrojbena se mjesta djelatne vojne osobe raspoređuju po sljedećem:

– istog
osobnog i ustrojbenog čina,

– za
jedan čin nižeg osobnog čina od ustrojbenog ukoliko se na ustrojbena mjesta ne
mogu rasporediti djelatne vojne osobe istog čina,

– za
dva čina nižeg osobnog čina od ustrojbenog ukoliko se na ustrojbena mjesta ne
mogu rasporediti osobe iz podstavka 1. i 2. ovog stavka.

Iznimno
od odredaba stavka 1. ovog članka na ustrojbena mjesta mogu se rasporediti i
druge djelatne osobe deficitarnih rodova i struka uz posebno odobrenje
načelnika Glavnog stožera OS RH.

 U slučaju kada postoji više kandidata koji
imaju iste uvjete za raspored na određeno ustrojbeno mjesto odabir će se
izvršiti temeljem kriterija iz članka 14. ovog Pravilnika.

Članak
7.

Djelatne
vojne osobe kojima je utvrđena mogućnost daljnjeg profesionalnog razvoja
raspoređuju se sukladno odredbama članka 6. ovog Pravilnika po sljedećim
prioritetima:

–
djelatne vojne osobe kojima je utvrđena mogućnost dostizanja standarda
promaknućem,

–
djelatne vojne osobe kojima je utvrđena mogućnost dostizanja standarda vojnom
izobrazbom,

–
djelatne vojne osobe kojima je utvrđena mogućnost dostizanja standarda civilnom
izobrazbom.

Članak
8.

Zapovjednik
odnosno čelnik ustrojbene cjeline (nositelj us­troja­vanja) izrađuje prijedloge
za raspored djelatnih vojnih osoba iz članka 3. stavka 2. podstavka 1. i 2.
ovog Pravilnika i dostavlja osobi ovlaštenoj za donošenje akta o rasporedu na
dužnost.

Članak
9.

Časnik
ovlašten za donošenje akta o rasporedu djelatnih vojnih osoba iz članka 4. ovog
Pravilnika obvezan je prije donošenja akta o rasporedu provjeriti usklađenost
prijedloga za raspored s prioritetima za popunu ustrojbenih mjesta propisanih
člankom 6. i 7. ovog Pravilnika, te pribaviti mišljenje čelnika roda/struke ili
funkcionalnog područja odgovarajuće razine.

III. ODABIR I RASPOREĐIVANJE
ČASNIKA I DOČASNIKA KOJIMA JE UTVRĐENA NEMOGUĆ­NOST DALJNJEG PROFESIONALNOG
RAZVOJA

Članak 10*.*

Časnici
i dočasnici kojima je utvrđena nemogućnost daljnjeg profesionalnog razvoja mogu
se rasporediti na rok do 12 mjeseci tek nakon provedenog postupka odabira koji
provode odabirna vijeća na način propisan ovim Pravilnikom.

U Oružanim
snagama RH posebnom se odlukom ustrojavaju odabirna vijeća za časnike i
dočasnike kojima je utvrđena nemogućnost daljnjeg profesionalnog razvoja s
ciljem popune nepopunjenih ustrojbenih mjesta.

Odabirna
vijeća utvrđuju usklađenost prijedloga zapovjednika odnosno čelnika ustrojbenih
cjelina s kriterijima propisanim ovim Pravilnikom i potrebama službe, te
izrađuju plan popune nepopunjenih ustrojbenih mjesta.

Članak
11*.*

Odabirna
vijeća sastoje se od najmanje pet članova koji moraju imati osobni čin jednak
ili veći od čina ustrojbenog mjesta za čiju popunu se vijeće ustrojava i
ispunjavati standarde profesionalnog razvoja.

Predsjednik
odabirnog vijeća mora imati osobni čin viši od razine najvišeg čina ustrojbenog
mjesta za koje se vijeće ustrojava.

Predsjednika
i članove odabirnih vijeća imenuje ministar obrane na prijedlog načelnika
Glavnog stožera OSRH.

Članak
12.

Časnici
i dočasnici kojima je utvrđena nemogućnost daljnjeg profesionalnog razvoja
boduju se na temelju kriterija propisanih ovim Pravilnikom, te raspoređuju na
nepopunjena ustrojbena mjesta sukladno rezultatima bodovanja i redoslijedu na
bodovnoj listi.

Bodovne
liste izrađuje Personalna služba MORH-a za čas­nike i dočasnike u okviru roda,
struke i općevojne specijalnosti za svaki čin posebno.

Rod,
struka i općevojna specijalnost određuje se na temelju ustrojbenog mjesta na
kojem je djelatna vojna osoba raspoređena ili na temelju utvrđene osobne
vojnostručne specijalnosti.

Bodovne
liste sadržavaju sljedeće podatke:

– naziv
roda ili struke,

–
osobni čin,

– redni
broj,

–
prezime, očevo ime, osobno ime i JMBG

–
zadnja dužnost,

– broj
bodova.

Članak
13.

Prioritet
za raspored na slobodno ustrojbeno mjesto ima djelatna vojna osoba koja ima
veći broj bodova.

U
slučaju kada djelatne vojne osobe imaju jednak broj bodova prioritet za
raspored ima djelatna vojna osoba kojoj je nemogućnost daljnjeg profesionalnog
razvoja utvrđena:

– zbog
toga što nije promaknuta i pored ispunjenih uvjeta za promaknuće,

– zbog
toga što nema odgovarajuću vojnu izobrazbu,

– zbog
toga što nema odgovarajuću civilnu izobrazbu,

– zbog
toga što je navršila više godina života od godina propisanih za čin koji ima.

Članak 14.

Temeljni
kriteriji za bodovanje časnika i dočasnika kojima je utvrđena nemogućnost
daljnjeg profesionalnog razvoja su:

–
vrijeme sudjelovanja u Domovinskog ratu,

– stupanj stručne spreme,

– pohađanje više ili visoke škole/fakulteta,

– završena vojna izobrazba,

– verificirano znanje stranog jezika,

– vrijeme provedeno na dužnosti višeg čina,

– zadnja godišnja službena ocjena,

– dodijeljena odlikovanja i medalje.

Članak 15.

Kriteriji iz članka 14. ovog Pravilnika boduju se na
sljedeći način:

*–* za svaki mjesec sudjelovanja
u Domovinskom ratu u

raz­doblju od 1. 1. 1991. do
31. 12. 1995. godine

dodjeljuje                                                                      1 bod

– za obnašanje najviše dužnosti
višeg ustrojbenog čina od sadašnjeg osobnog čina u trajanju najmanje 12 mjeseci
počevši od 1. siječnja 1997. dodjeljuje se:

– za jedan više od osobnog                                       10 bodova

– za dva više od osobnog                                         15
bodova

– za tri ili više od osobnog                                         20
bodova

– za godišnju službenu ocjenu
dodjeljuje se:

– za ocjenu »ističe se«                                              10
bodova

– za ocjenu »osobito se
ističe«                                  20
bodova

– za verificirano znanje
stranog jezika temeljem javne isprave ovlaštene ustanove o stečenom stupnju ili
rezultata provjere (testiranja) u Školi stranih jezika »Katarina Zrinska«
dodjeljuje se:

– za III. stupanj                                                          5 bodova

– za IV. stupanj                                                        10
bodova

– za V. stupanj                                                         15
bodova

– za VI. stupanj                                                        20
bodova

– za svako odlikovanje i
medalju dodjeljuje se:

– za medalju za iznimne
pothvate                               10
bodova

– za svaku drugu medalju                                            5
bodova

– Spomenica Domovinskog rata                                     3 boda

– Spomenice Domovinske
zahvalnosti

5 i 10 godina                                                               3
boda

– za Red Hrvatskog trolista                                       10 bodova

– za Red bana Jelačića                                             15
bodova

– za Red Nikole Šubića
Zrinskog                              15
bodova

– za Red kneza Domagoja s
ogrlicom                       20 bodova

– za najviši stečeni stupanj
osobne stručne spreme dodjeljuje se:

– SSS (samo za dočasnike i
vojnike/mornare)           50 bodova

– VI. stupanj                                                            70
bodova

– VII/1 stupanj                                                         90
bodova

– specijalizacija                                                        95 bodova

– VII/2 stupanj                                                       100 bodova

– doktorat znanosti                                                 150 bodova

– za završenu godinu studija
na višoj ili visokoj školi/fakultetu, a na temelju potvrde o upisanoj višoj
godini dodjeljuje se:

– za završenu prvu godinu                                         10
bodova

– za završenu drugu godinu                                       20 bodova

– za završenu treću godinu                                        60 bodova

– za završenu četvrtu godinu                                     70 bodova

– za najviši završeni stupanj
vojne izobrazbe u zemlji i inozemstvu dodjeljuje se:

– temeljna dočasnička i
časnička izobrazba 5 bodova

– napredna dočasnička i
časnička izobrazba 15 bodova

– zapovjedno–stožerna škola i
visoka

dočasnička
škola                                                   30
bodova

– ratna škola                                                            50
bodova

– za stručne tečajeve u
inozemstvu u trajanju

od najmanje 30 dana                                            10
bodova.

Članak 16.

Personalna služba MORH-a izvršit će bodovanje časnika
i dočasnika na temelju podataka iz službene evidencije (GIS) i podatke o
ostvarenim bodovima dostaviti Personalnoj upravi Glavnog stožera OSRH.

Personalna uprava Glavnog stožera OSRH upoznat će sva­kog
bodovanog časnika i dočasnika s rezultatima bodovanja.

Članak 17.

Časnik odnosno dočasnik može podnijeti zahtjev za
ispravak netočnih podataka koji su utjecali na rezultat bodovanja.

Zahtjev se podnosi Personalnoj upravi Glavnog stožera
OSRH u roku 8 dana od dana upoznavanja s rezultatima bodovanja.

Na temelju vjerodostojne dokumentacije Personalna
uprava Glavnog stožera OSRH ispravit će podatke u službenoj evidenciji (GIS) i
izvršiti ispravke u bodovnoj listi.

Nakon izvršenih ispravaka Personalna uprava Glavnog
sto­žera OSRH dostavit će bodovne liste nadležnim zapovjednicima i odabirnim
vijećima.

Članak 18.

Zapovjednik odnosno čelnik ustrojbene cjeline
(nositelj ustroja­vanja) dostavlja podatke o nepopunjenim ustrojbenim mjestima
i prijedloge za raspored bodovanih osoba nadležnom odabirnom vijeću.

Prijedlozi za raspored iz stavka 1. ovog članka
izrađuju se u skladu s kriterijima i prioritetima za popunu ustrojbenih mjesta
časnika i dočasnika koji su u standardu profesionalnog razvoja propisanim ovim
Pravilnikom.

Članak 19.

Odabirna vijeća na temelju prikupljenih podataka o
bodovanim osobama, nepopunjenim ustrojbenim mjestima i zaprimljenih prijedloga
za raspored izrađuju plan popune nepopunjenih ustrojbenih mjesta.

U cilju kvalitetnije izrade plana popune odabirna
vijeća pribavljaju po potrebi i druge podatke iz personalne evidencije.

Planove popune pojedinih ustrojbenih cjelina odabirna
vijeća dostavljaju Personalnoj upravi Glavnog stožera OSRH.

Personalna uprava Glavnog stožera OSRH planove popune
pojedinih ustrojbenih cjelina ovjerene od strane načelnka Glavnog stožera OSRH
dostavlja osobi ovlaštenoj za donošenje akta o rasporedu.

Članak 20.

Nakon izrade plana popune odabirna vijeća dostavljaju
Personalnoj upravi Glavnog stožera OSRH podatke o neras­poređenim časnicima i
dočasnicima, nepopunjenim ustrojbenim mjestima i razloge zbog kojih su pojedina
ustrojbena mjesta ostala nepopunjena.

Neraspoređene
časnike i dočasnike sa stečenom visokom stručnom spremom iz stavka 1. ovog
članka u skladu s potrebama službe rasporedit će na odgovarajuće dužnosti
ovlaštene osobe na prijedlog načelnika Glavnog stožera OSRH.

Članak
21.

Personalna
uprava Glavnog stožera OSRH na temelju zaprimljenih podataka utvrđuje potrebe
za preobukom radi stjecanja potrebitih znanja i vještina neophodnih za raspored
na nepopunjena ustrojbena mjesta.

IV.
ODABIR I RASPOREĐIVANJE VOJNIKA

Članak
22.

U Oružanim
snagama Republike Hrvatske posebnom se odlu­kom ustrojava odabirno vijeće za
popunu ustrojbenih mjesta vojnika/mornara.

Odabirno
vijeće iz stavka 1. ovog članka sastoji se od najmanje pet članova od kojih su
najmanje 3 časnika i 2 dočasnika.

Članovi
odabirnog vijeća moraju biti u standardu profesionalnog razvoja.

Predsjednik
odabirnog vijeća mora imati najmanje čin bojnika.

Predsjednika
i članove odabirnog vijeća imenuje ministar obrane na prijedlog načelnika
Glavnog stožera OSRH.

Članak
23.

Personalna
služba MORH-a izvršit će bodovanje i razvrstavanje na bodovne liste
vojnika/mornara na način propisan člankom 12., 14. i 15. ovog Pravilnika.

Vojnicima/mornarima
na bodovnoj listi pribrajaju se bodovi ostvareni na temelju rezultata
postignutih na provjeri motoričkih sposobnosti.

Provjera
motoričkih sposobnosti provodi se na način propisan Propisnikom za provjeru i
ocjenjivanje motoričkih sposobnosti pripadnika OSRH, a podaci o ostvarenim
bodovima dostavljaju se Personalnoj upravi Glavnog stožera OSRH.

Vojnicima/mornarima
za rezultate postignute na redovnoj/izvanrednoj provjeri motoričkih sposobnosti
dodjeljuje se:

– 61 do
70 %                                    5
bodova

– 71 do
80 %                                  15
bodova

– 81 do
90 %                                  25
bodova

– 91
do100 %                                35
bodova.

Na
temelju bodovanja iz stavka 1. ovog članka i bodova ostvarenih na temelju
provjere motoričkih sposobnosti. Personalna uprava Glavnog stožera OSRH
izrađuje bodovne liste.

Članak
24.

Personalna
uprava Glavnog stožera OSRHupoznat će sva­kog bodovanog vojnika/mornara
s rezultatima bodovanja.

Vojnik/mornar
može podnijeti zahtjev za ispravak netočnih podataka koji su utjecali na
rezultat bodovanja.

Zahtjev
se podnosi Personalnoj upravi Glavnog stožera OSRH u roku 8 dana od dana
upoznavanja s rezultatima bodovanja.

Na
temelju vjerodostojne dokumentacije Personalna uprava Glavnog stožera OSRH
ispravit će podatke u službenoj evidenciji (GIS) i izvršiti ispravke u bodovnoj
listi.

Nakon izvršenih ispravaka Personalna uprava Glavnog
sto­žera OSRH dostaviti će bodovne liste nadležnim zapovjednicima i odabirnim
vijećima.

Članak 25.

Zapovjednik odnosno čelnik ustrojbene cjeline
(nositelj us­tro­javanja) dostavlja prijedloge za raspored bodovanih
vojnika/mornara nadležnom odabirnom vijeću.

Prijedlozi za raspored iz stavka 1. ovog članka
izrađuju se u skladu s ostvarenim brojem bodova u okviru roda ili struke.

Članak 26.

Odabirno vijeće utvrđuje usklađenost prijedloga
zapovjednika odnosno čelnika ustrojbenih cjelina s kriterijima propisanim ovim
Pravilnikom i potrebama službe, te izrađuje plan popune ustrojbenih mjesta
vojnika/mornara.

Planove popune pojedinih ustrojbenih cjelina odabirna
vijeća dostavljaju Personalnoj upravi Glavnog stožera OSRH.

Personalna uprava Glavnog stožera OSRH planove popune
pojedinih ustrojbenih cjelina ovjerene od strane načelnika Glavnog stožera OSRH
dostavlja osobi ovlaštenoj za donošenje akta o rasporedu.

Članak 27.

Nakon izrade plana popune odabirno vijeće dostavlja
Personalnoj upravi Glavnog stožera OSRH podatke o neraspoređenim
vojnicima/mornarima, nepopunjenim ustrojbenim mjestima i raz­loge zbog kojih su
pojedina ustrojbena mjesta ostala nepopunjena.

Neraspoređene vojnike/mornare sa stečenom višom i
visokom stručnom spremom iz stavka 1. ovog članka u skladu s potrebama službe
rasporedit će na odgovarajuće dužnosti ovlaštene osobe na prijedlog načelnika
Glavnog stožera OSRH.

Članak 28.

Personalna uprava Glavnog stožera OSRH na temelju
zaprimljenih podataka utvrđuje potrebe za preobukom radi stjecanja potrebitih
znanja i vještina neophodnih za raspored na nepopunjena ustrojbena mjesta.

V.
ZAVRŠNE ODREDBE

Članak
29.

Pomoćnik
ministra za ljudske resurse ovlašten je nadzirati primjenu ovog Pravilnika,
donositi rješenja po pravu nadzora, te rješavati u drugom stupnju po žalbama na
rješenja o rasporedu.

Članak
30.

Ovaj Pravilnik
stupa na snagu danom donošenja i objavit će se u »Narodnim novinama«.

Klasa:
023-03/03-04/1
Urbroj: 512-01-03-6
Zagreb, 7. veljače 2003.

Ministrica
**Željka Antunović**,  v. r.

Pravilnik, NN 24/2003-350